सिर्फ वादा नहीं सुंदर भी दिखाई दे हमारी भिलाई
हमारी कॉॅलोनी में गार्डन तो है पर अभी तक इसका सौंदर्यीकरण नहीं हो पाया। पौधों की हरियाली के बीच बैठने की पर्याप्त व्यवस्था हो तो अच्छा रहेगा। महापौर प्रत्याशियों से यह मांग नेहरू नगर में प्रचार के दौरान रहवासियों ने की। वहीं प्रत्याशी सड़क के दोनों ओर सौंदर्यीकरण के साथ ही शहर के पार्कों को अौर बेहतर बनाने की बात कह रहे हैं।
गुरुवार को महापौर पद के कुछ प्रत्याशी नेहरू नगर क्षेत्र में प्रचार के लिए निकले। जिन्हें लोगों ने कॉलोनी के पार्क में व्यवस्था करने की बात कही। उन्होंने बताया कि सिर्फ बाउंड्रीवॉल बनाकर इतिश्री करने से अच्छा है। यहां अलग-अलग वेरायटी के पौधे लगाकर सौंदर्यीकरण किया जाए। इधर खुर्सीपार पहुंचे प्रत्याशियों से भी वहां के लोगों ने पानी, सफाई के साथ सौंदर्यीकरण की बात कही। प्रत्याशी भी चुनावी एजेंडा दिखाकर सौंदर्यीकरण कराने की बात कह रहे।
नहीं हुआ सौंदर्यीकरण
नगर निगम के अधीन 50 से अधिक पार्क हैं। टाउनशिप के पार्क को छोड़ कर शहर के इनकी स्थिति बेहतर नहीं है। नेहरू नगर में गणेश पार्क, शिवाजी पार्क, कोहका में कुछ पार्क, खुर्सीपार व न्यू खुर्सीपार के पार्क को सौंदर्यीकरण की दरकार है। हाउसिंग बोर्ड के हर ब्लाक के बीच में खाली जगह छोड़ी गई है पर अब वह कचरा घर व मलबा डालने की तरह इस्तेमाल हो रहे हैं।
भास्कर सर्वे
भिलाई निगम मुख्यालय के सामने बना फव्वारों काफी दिनों से बंद पड़ा है। इसे सौंदर्यीकरण के लिए बनाया गया था।
करने होंगे ये प्रयास
निगम को पूरी प्लानिंग से जगह का चयन कर सौंदर्यीकरण करना होगा।
इसकी देखरेख व रखरखाव की पर्याप्त व्यवस्था करना चाहिए।
अन्य शहरों की तर्ज पर पार्क का डेवलपमेंट किया जाए
कॉलोनियों के पार्क डेवलप करने के बाद समिति बनाकर रहवासियों को जिम्मेदारी दी जाए।
साफ व सुंदर शहर के मुद्दे पर भास्कर ने 227 लोगों से बात की। 57 प्रतिशत लोगों ने हर पार्क को व्यवस्थित करने की बात कही। साथ ही फलदार व छायादार पौधे लगाने व इनकी देखरेख का सुझाव भी दिया। वहीं प्राथमिकता में पार्क में नीम, आम, पीपल, कटहल, कचनार जैसे पौधे रहे। 43 प्रतिशत लोगों ने बंद फव्वारे चालू करवाने पर राय दी।
ये कह रहे प्रत्याशी
सौंदर्यीकरण के साथ चालू हों फव्वारे
कुछ साल पहले हर वार्ड में फव्वारे लगाए गए थे, जो बंद हैं। शहरवासी इन फव्वारों को फिर से चालू देखना चाहते हैं। चौक-चौराहों पर कलात्मक भिलाई की पहचान बनाते वाली कलाकृतियां भी लगाकर शहर की जीवंत खूबसूरती को देखना चाहते हैं। जलेबी चौक, सुपेला चौक, नेहरु नगर चौक, पावर हाउस चौक व खुर्सीपार में इस योजना को क्रियान्वित करने की आवश्यकता है।
विद्यारतन भसीन, मेयर प्रत्याशी, भाजपा
नहीं होता मेंटेनेंस
लाखों खर्च करके गॉर्डन बनातेे हैं, लेकिन उसके मेंटनेंस पर हजार रुपए तक खर्च नहीं करते हैं। जबकि मेंटनेंस बहुत जरूरी है। इसे प्राथमिकता से करना है।
देवेंद्र यादव, मेयर प्रत्याशी, कांग्रेस
पटरीपार गार्डन जरूरी
शहर को सुंदर बनाने के लिए कई गॉर्डन बने हैं, लेकिन मेंटनेंस प्रॉपर नहीं हो पाता है। टाउनशिप में कई गॉर्डन बने हैं। पटरीपार के वार्डों में गार्डन बनाएंगे।
एंगल-6
पब्लिक
वशिष्ठ नारायण मिश्र, निर्दलीय प्रत्याशी
पटरीपार रहा उपेक्षित
पटरीपार के वार्डों में सौंदर्यीकरण को लेकर नगर निगम ने काफी उपेक्षा की। टाउनशिप में जो गार्डन बने हैं उसके मेंटेनेंस के लिए निगम ने कोई व्यवस्था नही की है।
सत्यनारायण अग्रवाल, भाजपा बागी प्रत्याशी
नहीं निभाई जिम्मेदारी
गॉर्डन निर्माण के लिए करोड़ों रुपए मिले। लेकिन इसका उपयोग सही तरीके से नही हो पाया। गॉर्डन बनाने के बाद उसका देखरेख करना बड़ी जिम्मेदारी है।
hin_Deva hin_Deva hin_Deva hin_Deva hin_Deva san_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva hne_Deva hin_Deva bho_Deva hin_Deva hin_Deva bho_Deva bho_Deva hin_Deva kas_Deva kas_Deva mai_Deva hin_Deva hin_Deva bho_Deva hin_Deva hin_Deva